ઉત્તર ભારત સહિતના રાજ્યોમાં ધોધમાર વરસાદ પડી રહ્યો છે અને સૌરાષ્ટ્ર તથા ગુજરાતમાં પણ ચોમાસાની ઘડીઓ ગણાઈ રહી છે છતાં સુર્યનારાયણ પોતાનો પ્રકોપ ઓછો કરતા ન હોવાનો અનુભવ સૌરાષ્ટ્ર-ગુજરાતના લોકો કરી રહ્યાં છે. ખાસ કરીને ભાવનગરમાં છેલ્લા કેટલાયે સમયથી મહત્તમ તાપમાનનો પારો સ્થીર થયો હોય તેમ ૪૦ ડિગ્રી ઉપર રહેવા પામ્યો છે અને હિન્દુ-મુસ્લિમ સમાજના પવિત્ર તહેવારોમાં લોકો કાળઝાળ ગરમીનો સામનો કરી રહ્યાં છે ત્યારે આજે પણ સવારથી જ ગરમીનો પ્રારંભ થતા બપોર સુધીમાં તો મહત્તમ તાપમાન ૪૧.૮ ડિગ્રીએ પહોંચી જવા પામ્યુ હતું.